Ńdɔ̄ á, éyɔŋ bə́fada bə́ bə̄gə́ Árka Amvóé Ǹtondôbə Zambá sí ésə̄ báyi tə́lē məkǒl á mə̄ndím mə́ Yórdan, məndím mâyi tsígī á zāŋ: émā yā óswé á ńkiɛ́ mə́ mān sigi á wɔ́ŋɔ́lɔ́: émā yā óswé ákoé mə́ tə́bə̄ anə́ ḿfim mə́kɔ́g.» 14Nâ, ńdɔ̄ hḿ ńnam ó ngákódō á sí nə́ bákə daŋ Yórdan, bə́fada bə́ ngábə́ bəgə́ Árka Amvóé, bə́ tə́lə̄ ósū. 15Ǹnyie fɔ́ɔ́ ánə̄ é bod bə́ ngábə̄ bəgə́ Árka bə́ ngákwí á Yórdan, éyɔŋ bə́fada bə́ ngábə́ bəgə́ Árka Amvóé bə́ ngátə́lə məkǒl á mə̄ndím, -Yórdan nyé a kad kúlu ndón ábǒg mə́kwé bídí-, 16ńdɔ fɔ́ɔ́ mə̄ndím mə́sə̄ yā óswé ákoé, mə́ ngátə́bə anə́ ḿfim mə́kɔ́g, ḿfág tə́ yǎ édzə̂dzalá Ádam, babi ai Tsartân, mə́ndím mə̄vɔ́g mə́ siigi á máŋ mə́ Araba,-máŋ mə́ ńkǔ-, mɔ̂ mə́ kə́ə́ fɔ́ɔ́ á wɔ́ŋɔ́lɔ́: Ísraɛ̂l ǎ ngadaŋ á ńsǐ yād Yēríko. 17Bə́fada bə́ ngábə́ bəgə́ Árka Amvóé Ǹtondôbə, bə́ kə́ tə́bə bə́ yə́mə́ məkǒl á ńkōd, á zāŋ Yórdan, a kələ kwí anə́ ńnam ósə̄ ó ngáman daŋ á ébógā óswé Yórdan ńkōd ǹkód.